KOMMISSIONENS BESLUTNING af 17. juni 1996 om ændring af beslutning 94/836/EF om godkendelse af enhedsprogrammeringsdokumentet for EF's strukturinterventioner vedrørende forarbejdning og afsætning af landbrugsprodukter i Det Forenede Kongerige, med undtagelse af mål nr. 1-områderne i Merseyside, Højlandene og Øerne samt Nordirland, for mål nr. 5a for perioden 1994-1999 (Kun den engelske udgave er autentisk) (96/388/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 866/90 af 29. marts 1990 om forbedring af vilkårene for forarbejdning og afsætning af landbrugsprodukter (1), senest ændret ved akten vedrørende Østrigs, Finlands og Sveriges tiltrædelse, særlig artikel 15, stk. 1, og

ud fra følgende betragtninger:

Ved beslutning 94/836/EF (2) godkendte Kommissionen enhedsprogrammeringsdokumentet for EF's strukturinterventioner vedrørende forarbejdning og afsætning af landbrugsprodukter i Det Forenede Kongerige, med undtagelse af mål nr. 1-områderne i Merseyside, Højlandene og Øerne samt Nordirland, for mål nr. 5a for perioden 1994-1999;

forarbejdnings- og afsætningsstøtten i henhold til forordning (EØF) nr. 866/90 i Det Forenede Kongerige forvaltes særskilt i England, Skotland og Wales;

på baggrund af de økonomiske forhold tilsendte Det Forenede Kongerige den 15. december 1995 Kommissionen en anmodning om, at det godkendte enhedsprogrammeringsdokument ikke længere anvendes i England efter den 31. marts 1996 og fortsat anvendes i Skotland og Wales indtil udgangen af 1999;

den 7. februar 1996 drøftede det overvågningsudvalg, der er blevet oprettet i henhold til forordning (EØF) nr. 866/90, den af Det Forenede Kongerige foreslåede ændring;

Det Forenede Kongerige mener, at den specifikke økonomiske situation i landbruget og de tilknyttede industrier i Skotland og Wales gør det berettiget, at der fortsat ydes forarbejdnings- og afsætningsstøtte i henhold til forordning (EØF) nr. 866/90 indtil udgangen af 1999;

den 27. februar 1996 forelagde Det Forenede Kongerige et ajourført enhedsprogrammeringsdokument for EF's strukturinterventioner vedrørende forarbejdning og afsætning af landbrugsprodukter i Det Forenede Kongerige, med undtagelse af mål nr. 1-områderne i Merseyside, Højlandene og Øerne samt Nordirland, for mål nr. 5a for perioden 1994-1999, der var tilpasset de nye forhold;

dokumentet indeholder planerne for strukturforbedring af de produktsektorer, der omhandles i artikel 2, stk. 1, i forordning (EØF) nr. 866/90, og de i forordningens artikel 10, litra a), omhandlede støtteansøgninger;

det ajourførte enhedsprogrammeringsdokument indeholder de oplysninger, der er fastsat i artikel 3, stk. 1, og artikel 6 i forordning (EØF) nr. 866/90;

det ajourførte enhedsprogrammeringsdokument opfylder de betingelser og indeholder de oplysninger, der er fastsat i artikel 1, stk. 3, i Kommissionens forordning (EF) nr. 860/94 af 18. april 1994 om planerne og ansøgningerne om støtte i form af operationelle programmer fra Den Europæiske Udviklings- og Garantifond for Landbruget (EUGFL), Udviklingssektionen, til fordel for investeringer til forbedring af vilkårene for forarbejdning og afsætning af landbrugs- og skovbrugsprodukter (3);

Kommissionen finder, at det ajourførte enhedsprogrammeringsdokument stadig opfylder betingelserne for EF's medfinansiering i forordning (EØF) nr. 866/90;

anvendelsen af de midler, der resulterer af denne ændring, omfattes af en særskilt beslutning;

de i denne beslutning fastsatte foranstaltninger er i overensstemmelse med udtalelse fra Komitéen for Landbrugsstrukturerne og Udvikling af Landdistrikterne -

VEDTAGET FØLGENDE BESLUTNING:

Artikel 1

I beslutning 94/836/EF foretages følgende ændringer:

1) I artikel 1 tilføjes følgende punktum:

»Denne foranstaltning gælder ikke for projekter, som der fremsættes ansøgning for i England efter den 31. marts 1996.«

2) I artikel 3:

a) ændres det finansielle beløb i første afsnit til: »51 183 000 ECU«

b) affattes de finansielle planer, der omhandles i andet afsnit, som angivet i bilaget til nærværende beslutning (4).

3) I artikel 4 affattes tabellen således:

>TABELPOSITION>

Artikel 2

Denne beslutning er rettet til Det Forenede Kongerige.

Udfærdiget i Bruxelles, den 17. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 91 af 6. 4. 1990, s. 1.

(2) EFT nr. L 352 af 31. 12. 1994, s. 12.

(3) EFT nr. L 99 af 19. 4. 1994, s. 7.

(4) Bilaget offentliggøres ikke i Tidende.